যশোরের মনিরামপুর সরকারি বালিকা উচ্চবিদ্যালয় কেন্দ্রের একটি কক্ষে কিছু পরীক্ষার্থীকে ২০১৪ সালের প্রশ্নপত্র সরবরাহ করার অভিযোগে কেন্দ্রসচিব ও দুই কক্ষ পরিদর্শককে অব্যাহতি দেওয়া হয়েছে। পটুয়াখালীর বাউফলে কালাইয়া মাধ্যমিক বিদ্যালয় কেন্দ্রে ভুল প্রশ্নপত্রে অনিয়মিত তিন পরীক্ষার্থীর পরীক্ষা নেওয়া হয়। কক্ষ পরিদর্শকের অবহেলায় নীলফামারীর ডোমার উপজেলার চিলাহাটি বালিকা স্কুল অ্যান্ড কলেজ কেন্দ্রে বাণিজ্য বিভাগের চার ছাত্র পুরোনো প্রশ্নে পরীক্ষা দিয়েছে।